Gw mau tau Kesan kepada ekonomi sedunia dari Gangguan Terusan Suez 2021. Jelasin dalam bahasa melayu

Pakar-pakar maritim dan logistik mengingatkan bahawa kejadian ini barangkali akan menyebabkan kelewatan penghantaran barang-barang keperluan harian untuk para pengguna seluruh dunia. Ahli sejarah maritim Sal Mercogliano memberitahu Associated Press, "Hari demi hari terusan ditutup… kapal-kapal kontena dan minyak tidak dapat menghantar makanan, bahan api, dan barang-barang ke Eropah, dan barang-barang tidak dapat dieksport dari Eropah ke Timur Jauh." Lloyd's List menganggarkan nilai barang-barang yang tertangguh setiap jam sebanyak AS$400 juta, malah setiap hari yang diambil untuk menyelesaikan halangan akan mengganggu barang-penghantaran barang bernilai AS$9 bilion. Rabie menganggarkan bahawa negara Mesir rugi $12-14 juta sehari disebabkan penutupan ini.

Michael Lynch, presiden Strategic Energy & Economic Research, berhujah bahawa kenaikan harga minyak disebabkan oleh pembelian beramai-ramai ekoran kejatuhan harga minyak kebelakangan ini, malah didorong oleh insiden sekatan Terusan Suez. James Williams, ahli ekonomi tenaga WTRG Economics berkata bahawa kelewatan dalam penghantaran minyak tidak akan memberikan kesan besar kepada pasaran kerana bekalan yang sedia ada memadai.

Peristiwa ini akan menyebabkan kelewatan penghantaran barang-barang yang mungkin hanya menjejaskan industri-industri yang sudah mengalami kekurangan bekalan seperti semikonduktor, dan oleh itu terjejas juga pasaran-pasaran yang sudah menghadapi bahaya kejatuhan. Untuk mengurangkan impak kekurangan bekalan dalam jangka masa panjang, penghantaran akan datang boleh ditempah lebih awal daripada biasa sehingga jurang berjaya dirapatkan. Akan tetapi, seorang lagi penasihat firma lain berpesan bahawa gangguan sependek mana pun di Terusan Suez akan meninggalkan kesan domino sepanjang rantaian bekalan selama berbulan-bulan. Beberapa syarikat penghantar angkutan menyatakan bahawa permintaan untuk alternatif pengangkutan dijangka meningkat dalam minggu-minggu akan datang bagi laluan Eropah-Asia susulan daripada pihak pengangkut yang mahu mengelakkan gangguan dan ketidaktentuan yang diakibatkan oleh sekatan terusan.

Laluan alternatif utama bagi perkapalan antara Asia dan Eropah ialah mengitari Afrika melalui Tanjung Harapan, dan ini akan menambah dua minggu kepada masa perjalanan, tetapi alternatif ini sudah diambil oleh beberapa kapal setakat 26 Mac. Rusia telah menggunakan insiden ini untuk mempromosikan laluan perkapalan Artik sebagai alternatif kepada memusingi Afrika.